**КОМИ РЕСПУБЛИКАСА**

**ЭКОНОМИКА СÖВМÖДАН МИНИСТЕРСТВОЛÖН**

**ТШÖКТÖД**

**Сьöкыда воöдчан да ылi сикт-грездын олысьяслы тöвар вайöм кузя транспорт рöскодысь юкöн овмöс нуöдысь субъектъяслы компенсация сетöм кузя государственнöй услуга збыльмöдан административнöй регламент**

**вынсьöдöм йылысь**

Коми Республикаса Правительстволысь 2008 во сентябр 24 лунся 332-р №-а тшöктöм олöмö пöртöм могысь

ТШÖКТА:

1. Вынсьöдны Сьöкыда воöдчан да ылi сикт-грездын олысьяслы тöвар вайöм кузя транспорт рöскодысь юкöн овмöс нуöдысь субъектъяслы компенсация сетöм кузя государственнöй услуга збыльмöдан административнöй регламент (содтöд).

2. Потребительскöй рынок да услугаяс юкöнлы котыртны государственнöй услуга збыльмöдöм кузя удж вылынджык индöм административнöй регламент серти.

3. Тайö Тшöктöдсö олöмö пöртöм бöрся видзöдны министрöс вежысь М.И. Пономарёвалы.

Министр И.Е.Стукалов

Сыктывкар

2009 вося июнь 26 лун

207 №

Коми Республикаса

экономика сöвмöдан министерстволöн

2009 во июнь 26 лунся 207 №-а

тшöктöд дорö

содтöд

**Сьöкыда воöдчан да ылi сикт-грездын олысьяслы**

**тöвар вайöм кузя транспорт рöскодысь юкöн**

**овмöс нуöдысь субъектъяслы компенсация сетöм кузя**

**административнöй регламент**

**1. Панас**

1.1. Тайö Административнöй регламентыс (водзö – Регламент) урчитö Коми Республикаса экономика сöвмöдан министерстволысь (водзö – Министерство) административнöй процедураяс да административнöй действиеяс олöмö пöртан кадколаст да сьöрсьöн-бöрсьöн мунанног, сьöкыда воöдчан да ылi сикт-грездын олысьяслы тöвар вайöм кузя транспорт рöскодысь юкöн овмöс нуöдысь субъектъяслы компенсация сетöм кузя государственнöй услуга збыльмöдiгöн сылöн тэчаса юкöдувъяс да чина йöз костын öтувъя уджалан пöрадок (водзö – государственнöй услуга).

1.2. Гражданалы веськыда государственнöй услугасö сетö Министерство.

1.3. Государственнöй услуга збыльмöдсьö со мый серти:

«2009 во вылö Коми Республикаса республиканскöй бюджет йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2008 во декабр 29 лунся 383 №-а шуöм («Сьöкыда воöдчан да ылi сикт-грездын олысьяслы тöвар вайöм кузя транспорт рöскодысь юкöн овмöс нуöдысь субъектъяслы компенсация сетан да сьöмöн могмöдан пöрадок» 26 №-а содтöд (водзö – Компенсация сетан пöрадок) (Коми Республикаса государственнöй власьт органъяслöн индöд-тшöктöмъяс, 2009, январ 11 лун, 12 №, 793 ст.);

«Коми Республикаса ылi да сьöкыда воöдчан местаяс лыддьöг вынсьöдöм йылысь (каръяс, районнöй шöринъяс, кар кодь посёлокъяс кындзи), кöнi мутасъясын организацияяс да ас вылö уджалысьяс вермöны вöчны сьöм рöштшöтъяс да (либö) мынтысян картаясöн вöдитчöмöн рöштшöтъяс контрольно-кассöвöй техникатöг» Коми Республикаса Правительстволöн 2003 во апрель 23 лунся 69 №-а шуöм (Республика, 2003, май 13 лун).

1.4. Государственнöй услуга збыльмöдан помшуöмöн лоö:

- сьöкыда воöдчан да ылi сикт-грездъясö тöвар вайöм кузя транспорт рöскодысь юкöн овмöс нуöдысь субъектлöн рöштшöт тшöт вылö Коми Республикаса республиканскöй бюджетлысь сьöм вуджöдöм (водзö – компенсация);

- овмöс нуöдысь субъектлы компенсация сетöмын öткажитöм.

Юридическöй факт, мый бöрын дугöдöны сетны государственнöй услуга – тайö:

- овмöс нуöдысь субъектлы компенсация сетöм йылысь министерствоöн решение примитöм;

- компенсация сетöмын öткажитöм йылысь Министерствоöн решение примитöм.

1.5. Государственнöй услуга босьтысьясöн лоöны Коми Республикаса овмöс нуöдысь субъектъяс, кодъяслöн лоис сьöкыда воöдчан да ылi сикт-грездъясö тöвар вайöм кузя транспорт рöскод (водзö – Шыöдчысьяс).

**2. Государственнöй услуга збыльмöдан пöрадок дорö корöмъяс**

Государственнöй услуга сетсьö дон босьттöг.

Государственнöй услуга босьтöм могысь Шыöдчысь сетö Министерствоö Министерствоöн урчитöм форма серти шыöдчöм да сыкöд пунктöм документъяс тайö Регламент дорö 1 №-а содтöд серти лыддьöг кузя (водзö – документъяс).

Документъяссö сетö Шыöдчысь либö дöвереннöй морт пыр, а сiдзжö пошта либö абу пошта организацияясöн корреспонденция вайöм кузя гражданско-правовöй сяма сёрнитчöм серти.

***2.1. Государственнöй услуга збыльмöдан правилöяс йылысь***

***юöртан пöрадок***

2.1.1. Государственнöй услуга збыльмöдан правилöяс йылысь юöрыс сетсьö:

- веськыда Министерствоын;

- телефон пыр;

- Öтуввезын юöртöмöн;

- Шыöдчысьлöн гижöмöн шыöдчöмъяс серти.

2.1.2. Министерстволöн инпас, справкаяс да консультацияяс вылö телефонъяс, Öтуввез-сайт йылысь юöртсьö тайö Регламент дорö 2 №-а содтöдын.

2.1.3. Министерстволöн уджалан график (режим) йылысь юöртсьö тайö Регламент дорö 2 №-а содтöдын, а сiдзжö юöртсьö справкаяс да консультацияяс вылö телефонъяс пыр да Министерстволöн Öтуввез-сайтын.

2.1.4. Шыöдчысьлöн гижöмöн шыöдчöмъяс вылö вочавидзöны пошта пыр шыöдчысьлöн инпас серти, гижöмöн шыöдчöм воан кадпассянь комын лунысь оз сёрджык.

2.1.5. Шыöдчысьлöн телефон звöнокъяс да шыöдчöмъяс вылö вочавидзигöн Министерстволöн специалистъяслы быть колö корöм запрос серти сетны юалöмъяс кузя татшöм юöр:

- воан номер, мыйöн пасйöма Министерстволöн делопроизводство системаын государственнöй услуга збыльмöдöм кузя запросъяссö;

- государственнöй услуга збыльмöдöм кузя нормативнöй правовöй актъяс (нормативнöй акт ним, номер, примитан кадпас);

- государственнöй услуга збыльмöдöм кузя Министерстволöн Öтуввез-сайтын юöртанiн;

- государственнöй услуга збыльмöдан правилöяс йылысь мукöд юöр.

2.1.6. Кор шыöдчысь Министерствоö шыöдчö телефон пыр государственнöй услуга збыльмöдан пöрадок йылысь юöр босьтöм могысь, шыöдчысьлы вочавидзысь специалистлы, кодi кывкутö государственнöй услуга збыльмöдöмысь, колö висьтавны ассьыс ов, ним, вич, чин, юкöнлысь ним.

Телефон пыр сёрнитiгöн специалистлы колö сёрнитны стöча, оз позь сёрнитны мукöд орчча йöзкöд да дугдывны сёрнитны мöд аппарат вылö звöнитöм понда.

2.1.7. Министерстволöн Öтуввез-сайтö пыртöны:

- законодательнöй да мукöд нормативнöй правовöй акт текстъяс, кытчö пырöны государственнöй услуга збыльмöдöмсö урчитысь нормаяс;

- тайö Регламентсö;

- Министерстволысь инпас, уджалан график (режим), телефон номеръяс.

***2.2. Государственнöй услуга збыльмöдан кадколаст***

2.2.1. Государственнöй услуга збыльмöдан кадколастö öтлаöдöны государственнöй услуга збыльмöдiгöн лоöм торъя административöй процедураяслысь öтувтöм кад да сiйö оз вермы лоны унджык:

- Шыöдчысьлы компенсация сетöм (сетöмын öткажитöм) йылысь решение примитöм юкöнын – кызь öкмыс уджалан лунысь, мый лыддьыссьö Министерствоö документъяс воан кадпассянь да Шыöдчысьлы сы серти примитöм решение йылысь гижöмöн уведомление да министрöн кырымалöм сёрнитчöм, сэтшöм случай дырйи, кор примитöма Шыöдчысьлы компенсация сетöм йылысь решение, мöдöдан кадпасöдз.

-Шыöдчысьлöн рöштшöт тшöт вылö компенсация вуджöдöм юкöнын – комын уджалан лунысь, мый лыддьыссьö тайö Регламентлöн 1 №-а содтöд серти овмöс нуöдысь субъектлöн шыöдчöм дорö пуктöм документъяс лыддьöглöн 2 пунктöн артыштöм документъяс, а сiдзжö компенсация сетöм йылысь Шыöдчысьöн кырымалöм сёрнитчöм Шыöдчысьöн сетан кадпассянь да Шыöдчысьлöн рöштшöт тшöт вылö компенсация вуджöдтöдз.

2.2.2. Документъяс сетiгöн öчередьын виччысян кадыс оз вермы лоны 60 минутысь дырджык.

2.2.3. Государственнöй услуга збыльмöдiгöн административнöй процедура лыддьöгсö да найöс олöмö пöртан меддыр кадсö индöма тайö Регламентлöн 3 юкöдын.

***2.3. Государственнöй услуга збыльмöдан местаяс дорö корöмъяс***

2.4.1. Государственнöй услуга збыльмöдöмкöд йитчöм шыöдчöмъяс да документъяс примитöны Министерстволöн инпас серти: Сыктывкар, Интернациональнöй ул., 108 керка, 424 каб. да тайö Регламентлöн 2 №-а содтöдын индöм режим серти.

2.4.2. Примитöмсö виччысьöм дырйи Шыöдчысьлы (Шыöдчысьöс петкöдлысьяслы) сетсьö места, кöнi документъяс оформитны позянлун сетöм могысь пуктöма пызан да улöсъяс. Пызан вылын эм гижöм вылö бумага да канцелярскöй кöлуй.

2.4.3. Государственнöй услуга збыльмöдöм вылö жыръяс да государственнöй услуга збыльмöдöмын участвуйтысь Министерствоса специалистъяслöн уджалан местаясыс могмöдсьöны государственнöй услуга збыльмöдöм вылö колана оборудованиеöн (компьютеръясöн, электронно-вычислительнöй техникаöн, электроннöя юöртан средствоясöн, связь средствоясöн, тшöтш Öтуввезöн, оргтехникаöн), канцелярскöй кöлуйöн, юöртан да справочнöй материалъясöн, нагляднöй юöрöн, газет-журналöн, улöсъясöн да пызанъясöн.

**3. Административнöй процедураяс**

Государственнöй услуга збыльмöдiгöн пöртсьöны олöмö татшöм административнöй процедураяс:

- государственнöй услуга збыльмöдöм вылö документъяс примитöм да регистрируйтöм;

- урчитöм корöмъяслы документъяслысь лöсяланлунсö видлалöм;

- Шыöдчысьлы компенсация сетöм (сетöмын öткажитöм) йылысь решение примитöм. Шыöдчысьлы компенсация сетöм йылысь решение примитöм дырйи компенсация сетöм йылысь сёрнитчöм кырымалöм.

- сетан компенсациялысь ыджда вынсьöдöм йылысь решение примитöм

- Шыöдчысьлы компенсация сетöм.

Государственнöй услуга збыльмöдан блок-схемасö вайöдöма тайö Регламент дорö 3 №-а содтöдын.

***3.1. Государственнöй услуга збыльмöдöм вылö документъяс***

***примитöм да регистрируйтöм***

3.1.1. Административнöй процедура заводитан юридическöй фактöн лыддьыссьö, кор Шыöдчыссянь воöны документъяс.

3.1.2. Административнöй процедура збыльмöдан меддыр кадыс оз вермы лоны 2 уджалан лунысь унджык, мый лыддьыссьö Шыöдчыссянь документъяс воан кадпассянь да учётнöй делö лöсьöдан кадпасöдз Юкöнса специалистöн, кöнi колö видзны Шыöдчыссянь воöм документъяссö.

3.1.3. Документъяссö пасйöны Министерстволöн контрольнöй да кадрöвöй уджöн веськöдланiнса котыртан удж да контроль юкöнын Министерствоын примитöм делопроизводстволöн правилöяс серти да сылöн воан лунö либö мöд луннас сетöны Министерстволöн потребительскöй рынок да услугаяс юкöнö (водзö - Юкöн).

3.1.4. Юкöнö воöм документъяссö пасйöны государственнöй услуга босьтны кöсйысьяслысь учёт нуöдан журналын (водзö – Учёт нуöдан журнал) Юкöнса специалистöн дорвыв номер индöмöн да сетöмöн.

Регистрируйтан журналсö колö вурны, нумеруйтны да эскöдны Министерстволöн печатьöн.

3.1.5. Быд Шыöдчысь вылö, кодi сетiс государственнöй услуга босьтöм вылö документъяс, лöсьöдöны учётнöй делö, кöнi видзöны Шыöдчыссянь воöм документъяссö.

Учётнöй делöлы индöны номер, мый öткодь учёт журналын дорвыв номеркöд.

3.1.6. Административнöй процедуралöн кывкöртöдöн лоö учётнöй делö лöсьöдöм.

***3.2. Урчитöм корöмъяслы документъяслысь лöсяланлунсö видлалöм***

3.2.1. Административнöй процедура заводитан юридическöй фактöн лоö, кор Юкöнса специалист лöсьöдö учётнöй делö.

3.2.2. Лöсялöны-ö шыöдчысьöн сетöм документъяс Компенсация сетан пöрадоклöн корöмъяслы, видлалö Сьöкыда воöдчан да ылi сикт-грездъясö тöвар вайöм кузя транспорт рöскодысь юкöн компенсацияöн босьтны кöсйысь овмöс нуöдысь субъектъясöн сетöм документъяс видлалöм кузя комиссия, мый котыртöма Министерство бердын (водзö - Комиссия).

Комиссиялысь удж организационно-техническöя да юöрöн могмöдö юкöн.

3.2.3. Документъяс видлалöм кузя, лöсялöны-ö найö урчитöм корöмъяслы, административнöй процедура збыльмöдан меддыр кад оз вермы лоны 20 (кызь) уджалан лунысь унджык, мый лыддьыссьö документъяслöн Юкöнö воан кадпассянь да Комиссияöн урчитöм корöмъяслы документъяслысь лöсялöм (лöсявтöмлун) йылысь решение примитан кадпасöдз.

3.2.4. Административнöй процедуралöн помшуöмöн лоö Комиссияöн урчитöм корöмъяслы документъяслысь лöсялöм (лöсявтöмлун) йылысь решение примитöм.

Комиссиялысь помшуöмсö оформитöны сёрнигижöдö.

***3.3. Шыöдчысьлы компенсация сетöм (сетöмын öткажитöм) йылысь решение примитöм да компенсация сетöм йылысь сёрнитчöм кырымалöм***

3.1.1. Административнöй процедура заводитчöмлöн юридическöй фактöн лоö Комиссиялöн сёрнигижöд.

3.3.2. Юкöнса специалист, Комиссиялöн решение вылö подуласьöмöн, дасьтö Шыöдчысьлы компенсация сетöм (сетöмын öткажитöм) йылысь да компенсация сетöм йылысь Шыöдчыськöд сёрнитчöм кырымалöм йылысь Министерстволысь тшöктöд бала, а сiдзжö компенсация сетöм йылысь сёрнитчöм да сетö найöс Коми Республикаса экономика сöвмöдан министрлы либö сылысь могъяс олöмö пöртысь мортлы (водзö – министр) кырымалöм вылö.

3.3.3. Юкöнса специалист дасьтö да сетö Шыöдчысьлы гижöмöн уведомление сы серти примитöм решение йылысь.

3.3.4. Административнöй процедура збыльмöдан меддыр кадыс оз вермы лоны 7 (сизим) уджалан лунысь унджык, мый лыддьыссьö Комиссиялöн сёрнигижöд оформитан кадпассянь да сы серти решение примитöм йылысь гижöмöн уведомление да Шыöдчысьлы компенсация сетöм йылысь решение примитöм случай дырйи министрöн кырымалöм компенсация сетöм йылысь сёрнитчöм Шыöдчысьлы мöдöдан кадпасöдз.

3.3.5. Административнöй процедуралöн помшуöмöн лоö:

- Шыöдчысьлы компенсация сетöм (сетöмын öткажитöм) йылысь да компенсация сетöм йылысь Шыöдчыськöд сёрнитчöм кырымалöм йылысь Министерстволысь тшöктöд кырымалöм;

- Шыöдчысьлы компенсация сетöм йылысь решение примитöм случай дырйи компенсация сетöм йылысь сёрнитчöм кырымалöм;

- Шыöдчысьлы сы серти примитöм решение йылысь гижöмöн уведомление мöдöдöм;

- компенсация сетöм йылысь Шыöдчысьлы сёрнитчöм мöдöдöм, мый кырымалö министр Шыöдчысьлы компенсация сетöм йылысь решение примитöм случай дырйи.

***3.4. Сетан компенсация мында вынсьöдöм йылысь***

***решение примитöм***

3.4.1. Административнöй процедура заводитчöмлöн юридическöй фактöн лоö тайö Регламентлöн 1 №-а содтöд серти овмöс нуöдысь субъектъяслöн шыöдчöмкöд пуктöм документ лыддьöглöн 2 пунктöн артыштöм документъяс, а сiдзжö компенсация сетöм йылысь Шыöдчысьöн кырымалöм сёрнитчöм.

3.4.2. Юкöнса специалист сверитö документ копияяс налöн подлинникъяскöд, мый индöма тайö Регламентлöн 1 №-а содтöд серти овмöс нуöдысь субъектъяслöн шыöдчöмкöд пуктöм документ лыддьöглöн 2 пунктса 3 да 4 подпунктъясын, да эскöдö индöм документ копияяссö. Документ подлинникъясыс бöр сетсьöны Шыöдчысьлы.

3.4.3. Юкöнса специалист вöчö рöштшöт сьöкыда воöдчан да ылi сикт-грездъясö тöвар вайöм кузя транспорт рöскодысь юкöн компенсация Министерствоöн урчитöм форма серти, дасьтö да сетö министрлы кырымалöм вылö шыöдчысьлы сетан компенсациялысь ыдждасö вынсьöдöм йылысь решение бала.

3.4.4. Шыöдчысьлы сетан компенсация ыджда вынсьöдöм йылысь Министерстволöн решение сiйöс примитан лунö либö мöд луннас сетсьö Министерстволöн бухгалтерскöй учёт юкöнö öтлаын Компенсация сетöм йылысь сёрнитчöмкöд, мый кырымалö Шыöдчысь.

3.4.5. Административнöй процедура збыльмöдан меддыр кадыс оз вермы лоны 10 (дас) уджалан лунысь унджык, мый лыддьыссьö тайö Регламентлöн 3.4.1 пунктын индöм документъяс Шыöдчыссянь воан кадпассянь да Шыöдчысьлы сетан компенсациялысь ыджда вынсьöдöм йылысь Министерстволысь решение, а сiдзжö компенсанция сетöм йылысь Шыöдчысьöн кырымалöм сёрнитчöм Министерстволöн бухгалтерскöй учёт юкöнö мöдöдан кадпасöдз.

3.4.6. Административнöй процедуралöн помшуöмöн лоö сетан компенсация ыджда вынсьöдöм йылысь Министерстволöн решение Шыöдчысьлы, а сiдзжö Шыöдчысьöн кырымалöм компенсация сетöм йылысь сёрнитчöм Министерстволöн бухгалтерскöй учёт юкöнö мöдöдöм.

***3.5. Шыöдчысьлы компенсация сетöм***

3.5.1. Административнöй процедура заводитчöмлöн юридическöй фактöн лоö Шыöдчысьлы сетан компенсация ыджда вынсьöдöм йылысь Министерстволöн решение да компенсация сетöм йылысь Министерстволöн бухгалтерскöй учёт юкöнын Шыöдчысьöн кырымалöм сёрнитчöм.

3.5.2. Шыöдчысьяслы компенсация сетöны тайö Регламентлöн 3.4.1. пунктын индöм документъяс наöн сетöм öчередь серти.

3.5.3. Шыöдчысьлы компенсация сетöм кузя административнöй процедура збыльмöдан меддыр кадыс оз вермы лоны 20 (кызь) уджалан лунысь дырджык, мый лыддьыссьö Шыöдчысьлы сетан компенсация ыджда вынсьöдöм йылысь Министерстволöн решение да компенсация сетöм йылысь Шыöдчысьöн кырымалöм сёрнитчöм Министерстволöн бухгалтерскöй учёт юкöнö воан кадпассянь да Шыöдчысьлöн рöштшöт тшöт вылö компенсация вуджöдан кадпасöдз.

3.5.4. Административнöй процедуралöн помшуöмöн лоö шыöдчысьлöн рöштшöт тшöт вылö компенсация вуджöдöм.

**4. Государственнöй услуга збыльмöдöм бöрся**

**видзöдан пöрадок да формаяс**

4.1. Тайö Регламентлöн положениеясö да мукöд нормативнöй правовöй актö, кутшöмъяс урчитöны государственнöй услуга збыльмöдöм дорö корöмъяс, Министерстволöн специалистъясöн кутчысьöм да найöс збыльмöдöм бöрся, а сiдзжö кывкутысь йöзöн решениеяс примитöм бöрся быдлунъя контроль нуöдö Коми Республикаса экономика сöвмöдан министрöс вежысь, кодi курируйтö государственнöй услуга збыльмöдöмсö.

4.2. Государственнöй услуга збыльмöдан тырвыйöлун да качество серти планöвöй прöверкаяссö нуöдöны кварталнас öтчыдысь, непланöвöй прöверкаяссö нуöдöны коланлун серти.

4.3. Государственнöй услуга збыльмöдiгöн примитöм (вöчöм) решениеясысь, вöчöмторйысь (вöчтöмторйысь) гражданскöй служащöйяс колана ногöн кывкутöны законодательство серти.

4.4. Гражданалöн, налöн öтувъяслöн да организацияяслöн министр дорö шыöдчöм дырйи вермасны котыртны комиссия сэтчö гражданаöс, общественнöй öтувъяс да организацияяс петкöдлысьясöс, медым государственнöй услуга збыльмöдан тырвыйöлун да качество серти нуöдны непланöвöй прöверка.

**5. Чина мортлöн вöчöмтор (вöчтöмтор), а сiдзжö государственнöй услуга збыльмöдiгöн сыöн примитöм решение обжалуйтан пöрадок**

5.1. Шыöдчысьлöн эм право ёрдöдз обжалуйтны государственнöй услуга збыльмöдiгöн примитöм (олöмö пöртöм) вöчöмтор (вöчтöмтор) да решениеяс.

5.2. Ёрдöдз обжалуйтны вермöны, кор государственнöй услугасö збыльмöдöны оз качественнöя либö государственнöй услугасö оз збыльмöдны.

5.3. Министерствоö воöм шыöдчöм (норасьöм) регистрируйтсьö Министерстволöн контрольнöй да кадрöвöй уджöн веськöдланiнса котыртан удж да контроль юкöнöн Министерствоын примитöм делопроизводстволöн правилöяс серти да сылöн воан лунö либö мöд луннас сетö Министерстволöн контрольнöй да кадрöвöй уджöн веськöдланiнса котыртан удж да контроль юкöнса начальниклы водзвыв видлалöм вылö.

Министерстволöн контрольнöй да кадрöвöй уджöн веськöдланiнса котыртан удж да контроль юкöнса начальниклöн уджалан график:

выльлун – четверг: 9.00-17.30 (пажын – 13.00-14.00);

пекнича: 9.00-16.00 (пажын – 13.00-14.00).

Шыöдчысьлысь водзвыв видлалöм бöрын шыöдчöмсö (норасьöмсö) сетöны министрлы, кодi примитö воöм шыöдчöм (норасьöм) кузя служебнöй прöверка нуöдöм йылысь решение, да индö кывкутысь мортöс служебнöй прöверка нуöдöм да шыöдчöм (норасьöм) вылö вочакыв бала дасьтöм могысь.

5.4. Министерстволöн уджалысьясöн да чина йöзöн тайö Административнöй регламентлысь положение торкалöм йылысь юöрсö позьö мöдöдны электроннöй пошта пыр: ([minek@rkomi.ru](mailto:minek@rkomi.ru)), а сiдзжö юöртны 24-62-99 телефон пыр.

5.5. Шыöдчöм (норасьöм) видлалöмын öткажитöм вылö тырвыйö подув лыддьöг:

5.5.1. Шыöдчöмын (норасьöмын) абу гижöма Шыöдчысьлысь овсö, кодi мöдöдö шыöдчöмсö, да пошта инпассö, мый серти колö сетны вочакыв;

5.5.2. Шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

5.5.3. Шыöдчöмсö (норасьöмсьö) он вермы лыддьыны;

5.5.4. Сэки, кор Шыöдчысьлöн шыöдчöмын (норасьöмын) эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи шыöдчöмын (норасьöмын) оз вайöдсьыны выль помкаяс да лоöмторъяс.

5.6. Шыöдчöм (норасьöм) видлалöмын öткажитöм дырйи Шыöдчысьöс юöртöны гижöмöн öткажитан помкасö индöмöн.

5.7. Шыöдчысьлöн эм право босьтны шыöдчöм (норасьöм) подулалöм да видлалöм вылö колана юöр да документъяс тайö Регламентлöн 2.1 юкöдув серти.

5.8. Шыöдчысьлöн шыöдчöм (норасьöм) мöдöдсьö министрлы.

5.9. Шыöдчöм (норасьöм) видлавсьö гижöмöн шыöдчöм регистрируйтан лунсянь 30 (комын) календарнöй лунöн.

5.10. Ёрдöдз обжалуйтан помшуöмöн лоö шыöдчöмын (норасьöмын) индöм юалöмъяс серти гижöмöн вочакыв.

5.11. Вöчöмторсö (вöчтöмторсö) да решениеяссö, мый олöмö пöртöма да примитöма государственнöй услуга збыльмöдiгöн, обжалуйтöм кузя шыöдчöм объективнöя да ас кадö видлалöм вöсна кывкутö Министерстволöн чина морт, кодi кырымалiс шыöдчöм (норасьöм) вылö вочакыв.

5.12. Шыöдчысь вермас обжалуйтны государственнöй услуга збыльмöдiгöн вöчöм да примитöм вöчöмторсö (вöчтöмторсö) да решениеяссö ёрдын Россия Федерацияса гражданскöй процессуальнöй законодательствоöн урчитöм кадколастö.

Сьöкыда воöдчан да ылi сикт-грездын олысьяслы

тöвар вайöм кузя транспорт рöскодысь юкöн

овмöс нуöдысь субъектъяслы компенсация сетöм кузя

административнöй регламент дорö

1 №-а содтöд

Овмöс нуöдысь субъектъяслöн шыöдчöмкöд пуктöм документ

**ЛЫДДЬÖГ**

**1. öтчыдысь:**

1) юридическöй кывкутысьяслöн (ас вылö уджалысьяслöн) öтувъя государственнöй реестрысь выписка копия, оригинал петкöдлöмöн, кор копиясö абу эскöдöма нотариальнöя, мый босьтöма шыöдчöм сетан лунöдз 6 тöлысьысь абу водзджык;

2) вот органлöн справка, кодi эскöдö став тшупöда бюджетъясö да небюджетнöй фондъясö вот да мукöд быть мынтысьöм кузя уджйöз абутöмлун;

**2. быд тöлысь** отчётнöй бöрся тöлысьлöн 15 лунöдз:

1) компенсация ыдждалöн рöштшöт тайö Регламент дорö 5 №-а содтöд серти;

2) товарно-транспортнöй накладнöйяслöн копияяс, меставывса асвеськöдлан органъясöн пасйöмöн, мый овмöс нуöдысь субъектъяс збыль вайисны сэтчö пырысь административнöй мутасын сьöкыда воöдчан да ылi сикт-грездъясö тöвар;

3) документъяс, кутшöмъяс эскöдöны, мый сьöкыда воöдчан да ылi сикт-грездъясö вавывса транспортöн тöвар нуöм кузя услугасö (тшöтш паромöн ветлöмсö) збыль мынтöма, либö найöс эскöдан копияяс;

4) доукментъяс, кутшöмъяс эскöдöны видзöм автомашина ломтаслысь донсö, либö найöс эскöдöм копияяс;

5) документ копияяс, кутшöмъяс эскöдöны автотранспорт кöртымö босьтöмсö – сэки, кор овмöс нуöдысь субъект сьöкыда воöдчан да ылi сикт-грездö тöвар нуöм могысь босьтö кöртымö автотранспорт.

Сьöкыда воöдчан да ылi сикт-грездын олысьяслы

тöвар вайöм кузя транспорт рöскодысь юкöн

овмöс нуöдысь субъектъяслы компенсация сетöм кузя

административнöй регламент дорö

2 №-а содтöд

Коми Республикаса экономика сöвмöдан министерстволöн инпас,

йитчан телефонъяс, Öтуввез-инпас йылысь

**ЮÖРЪЯС**

Коми Республикаса экономика сöвмöдан министерство.

Инпас: Интернациональнöй ул., 108 керка, Сыктывкар, Коми Республика, 167010.

Телефон: (8212) 21-45-08 (водзвежöс).

Сайтлöн инпас: <http://econom.rkomi.ru>

Государственнöй услуга збыльмöдöм кузя Шыöдчысьяслы консультация сетöм вылö телефонъяс: (8212) 24-58-04, 24-89-29, 20-12-37.

Государственнöй услуга збыльмöдöм кузя Шыöдчысьясöс примитöм да консультируйтöм вылö, а сiдзжö государственнöй услуга збыльмöдöмкöд йитчöм шыöдчöмъяс да документъяс примитöм вылö уджаланног:

выльлун - четверг: 9.30-17.00;

пекнича да праздникводзвывса лунъяс: 9.30-15.00.

Шыöдчысьясöс консультируйтöны, а сiдзжö Шыöдчысьяссянь шыöдчöмъяс да документъяс примитöны 424-425 №-а кабинетъясын.

Пыран номеръяс йылысь, мыйöн пасйöма Коми Республикаса экономика сöвмöдан министерстволысь делопроизводство системаын государственнöй услуга збыльмöдöм кузя запросъяс, справкаяс вылö телефонъяс: (8212) 24-61-64.

Сьöкыда воöдчан да ылi сикт-грездын олысьяслы

тöвар вайöм кузя транспорт рöскодысь юкöн

овмöс нуöдысь субъектъяслы компенсация сетöм кузя

административнöй регламент дорö

3 №-а содтöд

Государственнöй услуга збыльмöдан

**БЛОК-СХЕМА**

|  |  |
| --- | --- |
| Государственнöй услуга босьтöм вылö воöм документъяс примитöм да регистрируйтöм |  |
| Комиссияöн документъяс видлалöм да Шыöдчысьöн сетöм документъяслысь урчитöм корöмъяслы лöсялöм (лöсявтöмлун) йылысь решение примитöм |  |
| Шыöдчысьлы компенсация сетöм (сетöмын öткажитöм) йылысь Министерстволысь тшöктöд кырымалöм да Шыöдчыськöд сёрнитчöм кырымалöм. Компенсация сетöм йылысь сёрнитчöм кырымалöм сэтшöм случай дырйи, кор примитöма Шыöдчысьлы компенсация сетöм йылысь решение; | Шыöдчысьлы сы серти примитöм решение йылысь гижöмöн уведомление мöдöдöм |
| Компенсация ыджда арталöм да Шыöдчысьлы сетан компенсация ыджда вынсьöдöм йылысь Министерствоöн решение примитöм |  |
| Шыöдчысьлöн рöштшöт тшöт вылö компенсация вуджöдöм |  |

Вудж. Кузнецова Н.А. 21 120 пас ,